## Pravilnik o tehničkim uvjetima i uvjetima uporabe radijskih postaja za odašiljanje televizijskog programa u frekvencijskim područjima I, III i IV/V

### NN 66/1996 (2.8.1996.), Pravilnik o tehničkim uvjetima i uvjetima uporabe radijskih postaja za odašiljanje televizijskog programa u frekvencijskim područjima I, III i IV/V

# MINISTARSTVO POMORSTVA, PROMETA I VEZA

Na temelju članka 4. stavak 5. Zakona o telekomunikacijama
("Narodne novine", br. 53/94), ministar pomorstva, prometa
i veza donosi:

## PRAVILNIK

### O TEHNIČKIM UVJETIMA I UVJETIMA UPORABE RADIJSKIH POSTAJA ZA ODAŠILJANJE TELEVIZIJSKOG PROGRAMA U FREKVENCIJSKIM PODRUČJIMA I, III i IV/V

I. SADRŽAJ PRAVILNIKA

Članak 1.

Ovim se pravilnikom utvrđuju tehničke značajke
radijskih postaja za odašiljanje televizijskog programa,
u prijenosnom sustavu crno-bijele televizije i televizije u boji,
u frekvencijskim područjima I, III i IV/V u skladu s normama
B/PAL i G/PAL prema CCIR-izvješću 624-4, radi nesmetanog
prijenosa televizijskog signala i svrhovite uporabe radio-frekvencijskog
spektra.

II. PREPORUKE, NORME, PROPISI

Članak 2.

Referentne preporuke:

CCIR Report 624-4, CCIR Rec. 470-2, Rec. 567, Rec. 568, Rec. 707;

Norme:

ITU-R BT 472, ARD Pflichtenheft Nr 5/2.1, DBP TL 5820-3020 Teil
3,

Propisi:

BAPT 213 ZV 01

III. POJMOVI I ZNAČENJA

Članak 3.

U ovom pravilniku primijenjeni pojmovi imaju značenja kako
slijedi:

1. *Televizijski odašiljač:* radijska postaja
u službi radija i televizije za odašiljanje televizijskog
programa, koja radi u frekvencijskim područjima I, III,
IV/V i prema uvjetima iz Plana dodjele, Stockholm 61 (Frequency
Assignment Plan to the Broadcasting Stations in the European Broadcasting
Zone), hrvatskog plana dodjele i u skladu s tehničkim uvjetima
i uvjetima uporabe propisanim ovim pravilnikom.

2. *Umjetna antena za televizijski odašiljač:*
opteretni otpornik oklopljen tako da najmanje zrači u okolni
prostor, ulaznog radnog otpora od 50 (, s najmanjom mogućom
refleksijom, kojim se zaključuje TV-odašiljač
u svrhu ispitivanja i kojemu je snaga tako odabrana da može
izdržati propisano opterećenje vremenski po volji dugog
trajanja.

3. *Snaga odašiljača:* - snaga odašiljača
slike je efektivna vrijednost (r.m.s.) nositelja za vrijeme vrška
modulacijske ovojnice (za vrijeme sinkroimpulsa - sinkrosnaga)

- snaga odašiljača zvuka je efektivna snaga (r.m.s.)
nemoduliranog nositelja zvuka.

4. *Skretnica slika/zvuk (diplekser):* filtarska skretnica,
izvedena na načelu Wheatstoneovog mosta, omogućuje
istodobni rad odašiljača slike i odašiljača
zvuka preko zajedničke antene.

5. *Signal slike u boji:* sadrži sve informacije o slici
u boji dobivene razlaganjem slike.

6. *Videosignal:* složeni signal koji sadrži sve
informacije potrebne za sintezu slike u boji: signal osvjetljenosti
(luminantni signal), signale boje (krominantne signale), impulse
potiskivanja (potamnjenja), sinkronizacijske impulse i dr.

7. *Signal osvijetljenosti (luminantni signal) EY*:
signal koji sadrži informaciju o razini osvjetljenosti slike
u rasponu svijetlo-tamno.

8. *Signali boje (krominantni signali):* signali temeljnih
boja (primari): R-crvene, G-zelene, B-plave - ER, EG, EB.

9. *Signali krominantnih razlika ER-Y*, *EB-Y*:
signali koji sadrže samo informaciju o boji nakon što
im je oduzeta informacija o osvjetljenosti (-EY).

10. *Frekvencijski nositelj boje (krominantni nositelj):*
signal frekvencije 4 433 618,75 Hz = 567,5 ´
fH/2, koji se potiskuje nakon kvadraturne modulacije s krominantnim
komponentama.

11. *Referentni podnositelj (burst):* signal točno
određenog trajanja frekvencije i faze, smješten na zadnjem
stepeniku horizontalnog potisnog impulsa, "ispaljuje se"
(burst) u vidu 10 - 12 titraja, a služi pri demodulaciji
kao pomoćni signal referentne faze (sinkrona detekcija).

12. *Kvadraturna amplitudna modulacija (QAM):* modulacijski
postupak pri kojem se val nositelj razdvaja u dvije komponente
s faznim zakretom jedne prema drugoj od 90- (kvadraturni zakret
faze). Jedna komponenta vala nositelja modulira se modulacijskim
signalom krominantne razlike E'U = E'R - E'Y, a druga, fazno za
90° zakrenuta, modulacijskim signalom
krominantne razlike E'V = E'B - E'Y. U televizijskom sustavu PAL
fazni zakret komponente nositelja, koju modulira modulacijski
signal E'U = E'R - E'Y , mijenja predznak nakon svake linije s
+90° na -90°,
zatim opet +90°, -90°
i tako redom.

13. *Sinkronizacijski impulsi:* impulsi potpuno neovisni
o sadržaju slike, služe za vremensko usklađivanje
"razlaganja" i "slaganja" slike. Postoje linijski
sinkroimpulsi (horizontalna sinkronizacija) i impulsi sinkronizacije
slike (vertikalni sinkroimpulsi). Dodaju se videosignalu - horizontalni
u intervalu horizontalnog potiskivanja, a vertikalni u intervalu
vertikalnog potiskivanja.

14. *Interval potiskivanja:* vremenski interval u kojem se
ne ispisuje linija, već se elektronska zraka vraća
na lijevu stranu, na početak nove linije (interval horizontalnog
potiskivanja), ili u kojem se nakon ispisane poluslike elektronska
zraka vraća gore na početak nove poluslike (interval
vertikalnog potiskivanja).

15. *Impulsi izjednačenja:* impulsi koji omogućuju
preciznu vetikalnu sinkronizaciju u prijamniku, a nalaze se u
intervalu potiskivanja, ispred i iza vertikalnih sinkroimpulsa.

16. *Sustav s proredom (interlace):* sustav čitanja
ili ispisivanja linija: prvo sve neparne linije (1, 3, 5...),
a zatim linije proreda - parne linije (2, 4, 6...).

17. *Horizontalna (linijska) frekvencija:* broj linija u
sekundi koje se "čitaju" pri snimanju (razlaganju)
ili koje se "ispisuju" pri reprodukciji (slaganju) slike.

18. *Vertikalna frekvencija (frekvencija slike):* broj slika
(ili poluslika) u sekundi.

19. *Diferencijalna faza:* promjena faze podnositelja boje
kao funkcija modulacije (izaziva promjenu boje).

20. *Diferencijalno pojačanje:* promjena pojačanja
podnositelja boje kao funkcija modulacije što vodi ka krominantnoj
nelinearnosti (promjena zasićenosti boje).

21. *Križna modulacija (crossmodulation):* ova modulacija,
kao vrsta nelinearnog izobličenja, nastaje zbog nelinearnosti
značajki prijenosnog sustava. U televizijskom odašiljaču
križna modulacija nastaje u sklopovima zajedničkog
pojačanja signala slike i signala zvuka kao međumodulacijski
proizvod frekvencije nositelja slike (fVC), frekvencije nositelja
zvuka (fSC) i frekvencije bočnog pojasa (fSB). Frekvencije
proizvoda križne modulacije smještene su unutar djelatnog
TV-kanala.

22. *Skupno prolazno vrijeme (skupno kašnjenje):* omjer
diferencijala faze i diferencijala frekvencije:

tg =dj

2pdf

Stalna vrijednost skupnog kašnjenja osigurava prijenos pojedinih
komponenti složenog TV-signala jednakim brzinama, tako da
se na izlazu prijenosnog sustava dobiva signal jednak izvornom
s fazama pojedinih komponenti u granicama dopuštenog odstupanja.

Korekcija skupnog prolaznog vremena u televizijskom sustavu PAL,
normi B i G, dijeli se na predkorekciju prijamnika na odašiljaču
i na korekciju skupnog kašnjenja u prijamniku.

23. *2T-impuls:* sin2-impuls kod kojeg je razmak točaka
na polovici amplitude jednak 200 ns što odgovara frekvenciji
od 5 MHz. Izobličenja u trajanju i obliku ovog impulsa
slika su prijenosnih svojstava sustava u videofrekvencijskom pojasu.

24. *20T-impuls:* impuls sinusoidnog oblika čije trajanje
odgovara frekvencijskom području od 0,5 MHz i koji moduliran
s frekvencijom podnositelja boje (4,43 MHz) služi za ispitivanje
frekvencijskog područja podnositelja boje, pri čemu
se izobličenje amplitude pokazuje izmijenjenom visinom
20T-impulsa, a izobličenje skupnog vremena kašnjenja
pokazuje se izmijenjenom osnovom 20T-impulsa.

25. *Gama-korekcija:* s pomoću posebnih pojačalnih
sklopova, gama-korektora, izvodi se popravljanje prijenosnih svojstava
cijevi za analizu (kamera) i katodne cijevi (TV-prijamnik) u kojima
bi zbog nelinearne pretvorbe svjetlosnog signala u električni
došlo do izobličenja krominantnih signala ER, EG i
EB. Ovi signali poslije popravljanja označuju se kao E'R,
E'G i E'B.

26. *Koordinate boja (kromatske koordinate):* kolorimetrijska
norma utemeljena u sustavu CIE (1931.) trokutom boja, gdje svakoj
od tri temeljne boje odgovaraju koordinate jednog vrha trokuta.

27. *Frekvencijski pomak (offset):* planski urađen mali
frekvencijski pomak frekvencije nositelja slike (i zvuka) koji
se izražava u dvanaestinama horizontalne frekvencije, a u
svrhu smanjenja međusobnih smetnji TV-odašiljača
koji rade na istom kanalu. Frekvencijski pomak može biti
normalni i precizni (vidi Dodatak 1.2. ovog pravilnika).

28. *Akcentuacija:* postupak isticanja visokih zvučnih
frekvencija modulacijskog signala povišenjem njihove odnosne
razine prije modulacije.

29. *Deakcentuacija:* postupak obratan od postupka akcentuacije,
a obavlja se nakon demodulacije snižavanjem odnosnih razina
viših frekvencija prenesenog signala, čime se, s ova
oba postupka, pri frekvencijskoj modulaciji dobiva poboljšanje
omjera signal/šum za oko 10 dB.

**Kratice**

- PAL - Phase Alternating Line - Linija izmjenjive faze,

- VP - Videosignal s potisnim impulsima,

- VPS - Videosignal s potisnim i sinkroimpulsima,

- BVPS - Boja, Videosignal s potisnim i sinkroimpulsima,

- AF - Audiofrekvencije,

- VF - Videofrekvencije,

- MF - Međufrekvencije,

- RF - Radiofrekvencije,

- AGC - Automatic Gain Control - Automatska regulacija pojačanja,

- THD - Total Harmonic Distortion - Ukupno harmoničko
izobličenje,

- TV - Televizijski, koji je u svezi s televizijom,

- DBP- Deutsche Bundespost - Njemačka savezna pošta,

- BAPT - Bundesamt fnr Post und Telekommunikation - Savezni
ured za poštu i telekomunikacije,

- ARD - Arbeitsgemeinschaft der öffentlichrechtlichen
Rundfunkanstalten der Bundesrepublik Deutschland - Udruga djelatnika
javnih radijskih ustanova SR Njemačke,

- CIE - Commission Internationale d'+clairage -
Međunarodno povjerenstvo za rasvjetu.

![](dodaci/1996/1281-01.gif)
![](dodaci/1996/1281-02.gif)
![](dodaci/1996/1281-03.gif)
![](dodaci/1996/1281-04.gif)
![](dodaci/1996/1281-05.gif)
![](dodaci/1996/1281-06.gif)
![](dodaci/1996/1281-07.gif)

V. TEHNIČKE ZNAČAJKE TELEVIZIJSKOG ODAŠILJAČA

Članak 5.

(1) *Opće*

U ovom pravilniku utvrđene vrijednosti normi vrijede pod točno
određenim uvjetima rada TV-odašiljača i postupcima
ispitivanja i mjerenja. Prigodom ispitivanja značajki TV-odašiljač
treba biti zaključen teretom propisanih značajki
(vidi članak 3., stavak 2. - Umjetna antena).

(2) *Ulazni i izlazni otpori svih RF- i MF-stupnjeva,* mjernih
mjesta na RF- i MF-stupnjevima, skretnice slika/zvuk i zaključnog
ispitnog tereta moraju imati vrijednost 50 W.

(3) *Ulazni i izlazni otpori videofrekvencijskih stupnjeva*
i dodatnih mjernih mjesta na tim stupnjevima moraju imati vrijednost
75 W nesimetrično.

Članak 6.

SNAGA ODAŠILJAČA

(1) Potrebno je ponajprije predvidjeti za TV-odašiljače
nazivne snage u stupnjevima kako slijedi: (1W, 2W, 5W) ´
10n.

(2) Odašiljač treba biti zaključen odgovarajućim
teretom s prigušenjem povratnog vala većim od 18 dB.

(3) Uz propisane uvjete napajanja iz mreže i uvjet iz stavka
2. ovog članka nazivna snaga odašiljača smije
se mijenjati za najviše 10%.

(4) I pri neznatnim vrijednostima prigušenja povratnog vala
odašiljač ne smije biti oštećen.

(5) Snaga prvog nositelja zvuka mora biti niža od snage odašiljača
slike za 13 dB ( 1 dB, a snaga drugog nositelja zvuka za 20 dB
± 1 dB.

(6) Pri izmjeni crna slika - bijela slika, kao i pri bilo kojoj
modulaciji unutar granica danih na slici 8. s modulacijskom frekvencijom
od 5 MHz, ne smije se vršna snaga ovojnice promijeniti za
više od 4%.

(7) Pri modulacijskim uvjetima kao u stavku 6. razlika razine
horizontalnih i vertikalnih sinkroimpulsa smije iznositi najviše
2% (slika 8.).

Članak 7.

FREKVENCIJSKO PODRUČJE

(1) TV-odašiljač se može ugoditi na svaki od
TV-kanala unutar frekvencijskih područja I, III i/ili IV/V
(vidi Dodatak 1). Trebaju biti dane mjere i postupci ugađanja
tako da se nakon određenih priprema TV-odašiljač
može ugoditi na bilo koji drugi kanal tijekom 12 sati.

(2) Širina kanala i frekvencijski razmaci dani su na slici
6. i u Tablici 5.

(3) Razmak frekvencije drugog nositelja zvuka od frekvencije nositelja
slike je 5,742187 MHz (ili 242,1875 kHz iznad frekvencije prvog
nositelja zvuka).

(4) Međufrekvencija u lancu slike iznosi 38,9 MHz, u lancu
zvuka MF1 = 33,4 MHz, a MF2 = 33,1578125 MHz, što po redu
odgovara prvom i drugom nositelju zvuka.

TOČNOST POSTAVLJANJA FREKVENCIJE

(5) Točnost postavljanja frekvencije mora biti bolja od
± 50 Hz. Postavljanje se mora moći izvoditi bez prekidanja
pogona.

KLIZANJE FREKVENCIJE (DRIFT) NOSITELJA SLIKE

(6) Odstupanje frekvencije nositelja slike od postavljene nazivne
frekvencije ne smije nakon 3 mjeseca biti veće od ±
150 Hz.

KLIZANJE FREKVENCIJE (DRIFT) NOSITELJA ZVUKA

(7) Odstupanje frekvencije nemoduliranog nositelja zvuka od nazivne
frekvencije ne smije nakon 3 mjeseca biti veće od ±
500 Hz.

STABILNOST SREDIšNJE FREKVENCIJE

(8) Pomak središnje frekvencije prouzročen modulacijom
s devijacijom frekvencije do ±50 kHz mora biti manji od ±
500 Hz i mora se smanjivati sa smanjivanjem devijacije.

ODRŽANJE NORMI KOD PRIJELAZNIH POJAVA

(9) Zadane norme dane u stavcima 6., 7. i 8. ovog članka
moraju se ostvariti nakon 30 minuta iza 15-minutnog prekida mrežnog
napajanja. Mora se pouzdano spriječiti mogućnost
da odstupanje zračenih frekvencija, veće od 10 kHz,
traje dulje od 2 sekunde nakon ponovnog uključenja mrežnog
napona.

POBOLJŠANJE STABILNOSTI FREKVENCIJE DODATNOM OPREMOM

(10) Bolja stabilnost frekvencije odašiljača od one
navedene u stavku 6. ovog članka postiže se opremanjem
odašiljača dodatnom opremom s pomoću koje se
nositelj slike fazno usklađuje s izvana privedenom frekvencijom
vođenja (vanjska sinkronizacija). Odstupanje frekvencije nositelja
slike u radnim uvjetima vanjske sinkronizacije ne smije biti veće
od 1 Hz (precizni offset).

Članak 8.

SPOREDNA ZRAČENJA

(1) *Harmoničke emisije i emisije nastale miješanjem
mjere se na izlazu odašiljača:*

- odašiljač slike moduliran složenim videosignalom
BVPS (Boja; Video; Potiskivanje; Sinkronizacija) na bilo kojoj
razini sivog;

- odašiljač zvuka s nemoduliranim nositeljem.

(2) *Razina snage bilo koje harmoničke emisije nositelja
slike ili nositelja zvuka:* mora biti ispod razine sinkrosnage
najmanje za 60 dB. U frekvencijskim područjima I i III
snaga tih harmoničkih emisija ne smije biti veća
od 1 mW, a u frekvencijskom području IV/V ne veća
od 20 mW.

(3) *Oscilacije izvan kanala slike, nastale u samom odašiljaču
načinom dobivanja odašiljačke frekvencije:*
ne smiju biti veće snage od 1 mW.

(4) *Oscilacije izvan kanala slike, nastale miješanjem
vanjskih oscilacija uslijed polja drugih odašiljača
jakosti do 10 V/m:* ne smiju biti veće snage od 1 mW.

(5) *Razina oscilacija nastalih miješanjem frekvencija
nositelja slike i nositelja zvuka u susjednim kanalima:* mora
biti ispod razine sinkrosnage odašiljača slike za
najmanje 60 dB. Njihova snaga u frekvencijskim područjima
I i III ne smije biti veća od 1 mW, a u frekvencijskom području
IV/V ne veća od 20 mW.

*(6) Razina snage oscilacija nastalih miješanjem frekvencija
oba nositelja zvuka s obzirom na razinu sinkrosnage nositelja
slike mora biti na razmaku:*

![](dodaci/1996/1281-08.gif)

(7) *Parazitne oscilacije:* ne smiju nastati tijekom rada
odašiljača.

(8) *Gustoća snage šuma odašiljača izvan
djelatnog kanala i oba susjedna kanala:* ne smije biti veća
od -130 dB/Hz s obzirom na sinkrosnagu nositelja slike.

Članak 9.

ZRAČENJE KU&AELIG;IŠTA ODAŠILJAČA

(1) Zračenje kućišta odašiljača
sa zatvorenim vratima priključenog na ispitni teret (umjetnu
antenu) treba biti:

![](dodaci/1996/1281-09.gif)

(2) Izravna harmonička zračenja ne smiju biti veća
od 1 mW kod odašiljača u I i III frekvencijskom području,
a u IV/V frekvencijskom području izravna harmonička
zračenja ne smiju biti veća od 20 mW.

- U stavcima 1. i 2. ovog članka navedene granične
vrijednosti 1 W, 10 W ili 1 mW, 20mW valja shvatiti tako da odašiljač
izravnim zračenjem ni na jednom mjestu u području
prijama ne proizvodi takve jakosti polja koje bi bile veće
od onih koje bi proizveo poluvalni dipol u smjeru glavnog zračenja,
napajan s 1 W, 10 W, 1 mW i 20 mW redom.

Članak 10.

PRIJENOSNA SVOJSTVA ODAŠILJAČA SLIKE

*- Stavci 2., 3., 8. i 9. vrijede samo za odašiljače
snage 1kW i veće*

(1) *Prijenosna svojstva* vrijede i za svaku pojedinu liniju
pri dubini modulacije ostalih linija od 10% do 75%.

(2) *Video-ulazi (VF-ulazi):* trebaju postojati dva videofrekvencijska
ulaza s mogućno-šću neposrednog i daljinskog
upravljanja.

(3) *Prigušenje preslušavanja između VF-ulaza:*
mora biti jednako ili veće od 70 dB.

(4) *Prigušenje povratnog vala na ulaznom otporu odašiljača:*
mora biti najmanje 34 dB za frekvencije do 5 MHz.

(5) *Modulacija:* odašiljač se može modulirati
s videosignalom crno-bijele slike VPS (akromatski videosignal
s potisnim i sinkronizacijskim impulsima), i s videosignalom slike
u boji BVPS (kromatski videosignal s potisnim i sinkronizacijskim
impulsima). Normirane razine i trajanja dijelova signala su kao
na slici 8.a.

(6) *Demodulirani signal:* demodulirani signal na izlazu
odašiljača treba biti kao na slici 8.b.

(7) *Usklađivanje razina:* treba biti omogućeno
s prednje ploče ručnim namještanjem videopojačanja
do ( 10%, s točnošću od 0,2%.

**Napomena:** Norme dane na slici 8.b za demodulirani
signal na izlazu odašiljača vrijede jednako za bilo
koji sadržaj slike samo s horizontalnim impulsima, kao i
za bilo koji sadržaj slike s horizontalnim i vertikalnim
sinkroimpulsima, uz uvjet održavanja normiranih vrijednosti
ulaznog signala sa slike 8.a.

(8) *Održavanje razine crnog:* treba biti osigurano
tako da se održava stalnom vrijednost razine crnog na zadnjem
stepeniku horizontalnog potisnog impulsa (vidi sliku 1.):

a) **Naponi brujanja do 50 Hz u videosignalu:** s vrškom
do najviše 0,3 V moraju se potisnuti najmanje 33 dB;

b) **Potiskivanje napona brujanja do 200 Hz:** može
biti manje od 33 dB za 6 dB po oktavi;

c) **Utjecaj sklopa za održavanje razine crnog na sinkronizaciju
signala boje:** ne smije biti veći od 1% ili 0,5-.

(9) *Ograničenje razine bijelog:*

Odašiljač mora biti opremljen sklopom za ograničenje
razine bijelog s kojim se sprječava smanjenje razine ostatka
nositelja. Ovo ograničenje djeluje 1 (s nakon pojave prekomjernog
modulacijskog ulaznog signala. Nakon 1 mikrosekunde mora se dostići
namještena najmanja vrijednost ostatka nositelja. Ograničenje
bijelog ne smije imati utjecaj na signal nositelja boje. Vrijednost
ograničenja bijelog namješta se između 5% i 15%
ostatka nositelja. Na prednjoj ploči odašiljača
mora se ova vrijednost prikazati. Mora postojati sklopka za isklapanje
sklopa za ograničavanje bijelog.

(10) *Trajni, neprekinuti pogon odašiljača:*
mora se osigurati pri bilo kojem sadržaju slike.

Odašiljač mora nastaviti raditi propisno i u slučaju
ispada sklopa za vanjsku sinkronizaciju odašiljača.

Članak 11.

REGULACIJA ULAZNOG VIDEOSIGNALA I OBNAVLJANJE SINKROIMPULSA (S-REGENERACIJA)

Odašiljač snage 1 kW i veće mora biti opremljen
sklopovima za automatsku regulaciju razina ulaznog VF-signala
i održavanje sinkroimpulsa u propisanim okvirima.

(1) *Kriterij regulacije odstupanja razine na VP-mjerilu*
(slika 8.a) je amplituda impulsa bijelog ispitnih signala, linija
17 i 330, u vrijeme vertikalnog potisnog intervala (17/330 ili
18/331 po izboru).

a) Odstupanja razine do ( 30% moraju se tijekom 3 sekunde
svesti na 1%.

b) Prekoračenje područja regulacije treba biti
pokazano i dojavljeno (pokazalo, signalizacija).

c) Kada je razina bijelog na ispitnoj liniji viša od
( 40% od potrebne vrijednosti, treba VF-stazu preklopiti na stalno,
podešljivo pojačanje.

d) Automatsku regulaciju treba biti omogućeno, bez
prekidanja pogona, prebaciti na ručnu regulaciju. Vrsta
pogona (automatski ili ručno) mora biti očevidna.

(2) *Sklopovi za obnavljanje impulsa (S-regeneracija)* moraju
pouzdano otkloniti sve manjkavosti u području sinkroimpulsa,
kao što su utjecaj brujanja i šuma, zastoj impulsa,
izobličenje osnove impulsa i dr.

a) Vremenski zastoj i neravnomjernosti u trajanju sinkroimpulsa
ne smiju na izlazu ukupno iznositi više od ( 50 ns.

b) Pogrješka razine sinkroimpulsa prema VP-mjerilu sa
slike 8.a ne smije na izlazu biti veća od 1% VP.

**Napomena:** Funkcije regulacije VF-signala i obnavljanja
sinkroimpulsa (S-regeneracija) moraju se moći učiniti
nedjelotvornima, npr. isklapanjem, premoštenjem ili postavljanjem
na neku unaprijed određenu vrijednost.

Članak 12.

DODATNI ISPITNI SIGNALI I SIGNALI PODATAKA U NIZU HORIZONTALNIH
SINKROIMPULSA

(1) Odašiljač može imati mogućnost utipkavanja
dodatnih ispitnih signala i signala podataka u propisani slijed
signala programa, a pri tome:

- u linijama ranije postojeći signali ne smiju se pokazati
na izlazu (< -60 dB),

- mora postojati mogućnost potisnuti postojeće signale
u drugim linijama,

- signali u ostalim neizabranim linijama moraju ostati nepromijenjeni.

(2) Za utipkavanje dodatnih funkcija na raspolaganju stoje linije
6 do 22 i 319 do 335.

(3) Mjere i odstupanja za vremenske položaje istipkavanja
starih i utipkavanja novih signala daju se kako slijedi:

```

_______________________________________________________________________

početak istipkavanja 9,6 ± 0,15 ms           nakon prednjeg ruba H-im-
                                             pulsa
_______________________________________________________________________

kraj istipkavanja 1,2 ± 0,15 ms              prije prednjeg ruba H-im-
                                             pulsa
_______________________________________________________________________

početak utipkavanja 10,2 + 0 /               nakon prednjeg ruba H-
                    -0,15 ms                 -impulsa
_______________________________________________________________________

kraj utipkavanja 1,8 + 0 /                   prije prednjeg ruba H-
                 - 0,15 ms                   -impulsa
_______________________________________________________________________

(4) Sklop za utipkavanje mora imati sljedeća prijenosna svojstva:
_______________________________________________________________________

Pojačanje                                             0 dB ± 0,2 dB
_______________________________________________________________________

Frekvencijski tijek                                   ± 0,1 dB do 6 MHz
_______________________________________________________________________

2T-impuls/skok omjer                                  100% ± 0,3%
_______________________________________________________________________

2T - nadtitraj                                        £  0,3%
_______________________________________________________________________

15 kHz - nagib krova                                  £  0,5%
_______________________________________________________________________

Diferencijalno pojačanje                              £  1%
_______________________________________________________________________

Diferencijalna faza                                   £  1°
_______________________________________________________________________

Napon smetnje zbog istipkavanja
(s obzirom na amplitudu impulsa
bijelog mjeren kao vršni napon
do 5 MHz                                              £  1%
_______________________________________________________________________Napomena: Funkcije utipkavanja i istipkavanja moraju
se moći učiniti nedjelotvornima s prednje ploče
odašiljača.

Članak 13.

LINEARNA IZOBLIČENJA

(1) Amplitudni tijek:

- Pri mjerenju amplitudnog tijeka modulira se odašiljač
ulaznim signalom sastavljenim od sinusnih oscilacija od 10 Hz
do 6 MHz.

- Tijek amplitude neovisan je o tome je li odašiljač
zvuka u radu ili nije.

- Sklop koji određuje svojstvo ostatka bočnog pojasa
mora se zasebno mjeriti i mora se moći premostiti (utjecaj
na razinu < 0,5 dB).

- Niskopropusni filtar za prigušenje videofrekvencija iznad
5 MHz, ako postoji, mora se moći učiniti nedjelotvornim.

(2) Amplitude na frekvencijama bočnih pojasa moraju
se nalaziti unutar granica danih na slici 9.:

- od -1,2 MHz do 6 MHz pri bilo kojoj dubini modulacije između
10% i 75%;

- od -1,2 MHz do 5 MHz pri najvećoj dubini modulacije (10/75%).

(3) Amplitudni tijek videofrekvencija pri bilo kojoj dubini
modulacije između 10% i 75% je u granicama danim na slici
10.

(4) Skupno prolazno vrijeme:

a) Krivulja korekcije skupnog prolaznog vremena dana je na slici
5. Predkorekcija skupnog prolaznog vremena prijamnika na odašiljaču
mora se moći premostiti na prednjoj ploči odašiljača
(utjecaj na razinu < 0,5 dB).

b) Za odašiljače bez predkorekcije skupnog prolaznog
vremena prijamnika mora se skupno kašnjenje nalaziti unutar
60 ns na frekvencijama do 4,8 MHz. Ovo mjerenje izvodi se pri
bilo kojoj dubini modulacije između 10% i 75%. Najveći
razmak između dvije mjerne točke smije biti 2 ´
fH.

(5) Tijek utitravanja i razlika prolaznog vremena između
signala osvjetljenosti i signala boje:

![](dodaci/1996/1281-10.gif)

Razlika prolaznog vremena između signala osvjetljenosti i
signala boje mjeri se 20T-impulsom. Mjerenje se izvodi jednom
s premoštenim "predkorekcija prijamnika" i isključenim
"filtrom zvuka", a drugi put s uključenim "predkorekcija
prijamnika" i uključenim "filtrom zvuka"
(trap) u mjernom demodulatoru.

Članak 14.

NELINEARNA IZOBLIČENJA

(1) Mjera linearnosti Smin/Smax : mjeri se ispitnim signalom
CCIR linije 330.

Statička i dinamička linearnost ne smije
biti ispod 0,90.

(2) Zakret faze podnositelja boje: ovisno o dubini modulacije
ne smije biti veći od ( 3- (mjereno ispitnim signalom na
liniji 330 ili s pilastim impulsom od crne do bijele razine, kojem
je nadodan (superponiran) podnositelj boje).

(3) Zakret faze nositelja slike: ovisno o dubini modulacije,
mjereno ispitnim signalom na liniji 17, s obzirom na fazu mjernog
modulatora, ne smije biti veći od:

2- u sinkronom području;

1- u području slike.

(4) Harmoničke oscilacije i međumodulacijski proizvodi:

a) Nositelj slike moduliran najvećom dubinom (10/75%) s
frekvencijama sinusnog valnog oblika do 5 MHz, kao i moduliran
50/75% s frekvencijom 4,43 MHz, ne smije na izlazu odašiljača
izvan djelatnog kanala dati harmoničke modulacijske frekvencije
niti međumodulacijske proizvode od frekvencija nositelja slike,
nositelja zvuka i gore navedenih modulacijskih frekvencija, razina
kojih je veća od - 40 dB s obzirom na vršnu sinkrorazinu.

b) Harmonički i intermodulacijski proizvodi frekvencije
nositelja boje izvan kanala smiju biti na najvišoj razini
do - 54 dB s obzirom na vršnu sinkrorazinu.

(5) Međumodulacijski proizvodi frekvencije nositelja slike,
modulacijskih frekvencija slike i frekvencija oba nositelja zvuka
(križne modulacije):

![](dodaci/1996/1281-11.gif)

Međumodulacijski proizvodi od frekvencija navedenih u gornjoj
tablici moraju imati prigušenja s obzirom na amplitudu na
0,5 MHz, pri dubini modulacije 10/75%, ne manja od onih danih
na slici 13. (Najmanja prigušenja proizvoda križne modulacije).

(6) Međumodulacijski proizvodi frekvencija nositelja slike
i oba nositelja zvuka: fVC ±242 kHz moraju, pri bilo
kojem stupnju modulacije odašiljača slike, imati razinu
65 dB ispod vršne sinkrorazine.

(7) Otklanjanje izobličenja linearnosti mora se
moći učiniti nedjelotvornim bez promjene položaja
"Izobličenja otklonjena". Izmjerene vrijednosti
pri tomu smiju ležati samo do 12 dB niže od onih danih
na dijagramu - Najmanja prigušenja proizvoda križne
modulacije (slika 13.).

Članak 15.

SMETNJE U MODULACIJI

(1) Opće

Razmak smetnje izražen u decibelima (dB) daje se s obzirom
na signal slike pri dubini modulacije od 10% do 75%. Zahtijevane
vrijednosti moraju se postizati u čitavom području
modulacije, kao i pri uključenom odašiljaču
zvuka moduliranom po volji sve do devijacije od ±50 kHz.

(2) Šum

a) Razmak izmjerene efektivne vrijednosti napona šuma
u frekvencijskom području između 100 kHz i 5 MHz ne
smije biti manji od 56 dB.

b) Pri mjerenju preko filtra za vrjednovanje (prema CCIR
Rec. 567, slika 7.b) mora se dostići razmak od najmanje
63 dB.

(3) Periodične smetnje

a) Brujanje:

- razmak niskofrekvencijskih napona smetnji, mjerenih kao
vršne vrijednosti preko niskopropusnika 1 kHz, ne smije biti
manji od 43 dB. Mjeri se s V- i H-impulsima.

b) Posebni periodični signali smetnji:

- između 1 kHz i 5 MHz ne smiju svojim vršnim naponima
biti na razmaku manjem od 55 dB;

- smetnje u području oba nositelja zvuka, 5,5 ( 0,1 MHz
i 5,742 ( 0,1 MHz, ne smiju biti na manjem razmaku od 50 dB od
razine odgovarajućeg nositelja zvuka, uz modulaciju slike
sa signalom od 10% do 75% (po izboru).

(4) Razina smetnje s obzirom na razliku nositelja slike i zvuka

a) Pri modulaciji odašiljača slike sinusnim oscilacijama
do 100 kHz, dubinom 10% do 75%, razina smetnje, s obzirom na razinu
odašiljača zvuka pri modulaciji frekvencijom od 500
Hz, s devijacijom od ( 30 kHz, ne smije biti na razmaku manjem
od 44 dB.

b) Pri modulaciji odašiljača slike crnom slikom s
V- i H-impulsima, ovaj razmak ne smije biti manji od 54 dB.

Članak 16.

PRIJENOSNA SVOJSTVA ODAŠILJAČA ZVUKA

(1) Opće

Odašiljač može u svom predstupnju sadržavati
jedan koder za prijenos s dva nositelja zvuka. Koder se mora moći
učiniti nedjelotvornim, npr. izdvajanjem ili premošćenjem.
U tom slučaju mora se moći učiniti djelotvornim
sklop za isticanje visokih frekvencija s vremenskom konstantom
od 50 ms (slika 14.).

(2) Modulacija

a) Trenutnoj pozitivnoj vrijednosti ulaznog signala mora odgovarati
povišenje frekvencije nositelja.

b) Ulazna impedancija odašiljača u frekvencijskom
području od 40 Hz do 20 kHz mora biti jednaka ili veća
od 10 kW za simetričan ili nesimetričan
pogon prema izboru.

c) Prigušenje nesimetrije ulaza mora u frekvencijskom
području od 40 Hz do 300 Hz iznositi ³ 46
dB, a u frekvencijskom području do 20 kHz ³
30 dB.

d) Zvučni signal od 500 Hz s razinom +6 dBu (0 dBu = 0,775
V) mora proizvesti devijaciju frekvencije od ± 30 kHz (±
2%).

e) Razina ulaznog signala namješta se unutar ± 6
dB.

(3) Linearna izobličenja

a) Odstupanje amplituda svakog kanala zvuka na izlazu demodulatora
treba biti kako slijedi:

![](dodaci/1996/1281-12.gif)

Mjeri se bez akcentuacije i deakcentuacije.

b) Stereo preslušavanje

Mjeri se bez akcentuacije i deakcentuacije. Prigušenje preslušavanja
od desnog u lijevi kanal je:

![](dodaci/1996/1281-13.gif)

Ugađanje do najmanjeg preslušavanja treba izvoditi s
modulacijskom frekvencijom od 500 Hz i devijacijom od ± 30
kHz.

c) Preslušavanje kanala

Mjeri se bez akcentuacije i s deakcentuacijom. Prigušenje
preslušavanja prvog u drugom kanalu zvuka, i obrnuto, ne
smije u frekvencijskom području od 40 Hz do 15 kHz, pri
modulaciji do devijacije od ± 55 kHz, imati manji razmak
od 70 dB s obzirom na devijaciju u djelatnom kanalu od ± 30
kHz.

(4) Nelinearna izobličenja

a) Pri mjerenju faktora izobličenja potrebno je
isključiti sklopove za akcentuaciju i deakcentuaciju.

b) Ukupno harmoničko izobličenje - THD

![](dodaci/1996/1281-14.gif)

c) Međumodulacijski proizvodi - faktori d2 i d3

Mjerenje se izvodi samo pri prijenosu dva nositelja zvuka.

![](dodaci/1996/1281-15.gif)

d) Faktori izobličenja THD, d2 , d3 - pri devijaciji
od ± 70 kHz

Kada se devijacija podigne do ± 70 kHz, vrijednost faktora
THD, dana u stavku 4., točka b) ovog članka, i vrijednost
faktora d2 i d3 u stavku 4., točka c) ovog članka,
može se najviše podvostručiti.

(5) Smetnje u modulaciji

Mjerenje se izvodi s uključenom deakcentuacijom

Naponi smetnji mjere se kao kvazi-vršne vrijednosti. Granične
vrijednosti vrijede za sve dubine modulacije odašiljača
slike, osim kod kombiniranih odašiljača pri modulaciji
odašiljača slike s frekvencijom 220 - 280 kHz pravokutnog
valnog oblika i nadvalovima tih frekvencija, kada granične
vrijednosti mogu biti niže za 10 dB.

a) Omjer signal/šum

Omjer napona korisnog signala pri modulaciji s 500 Hz i devijaciji
od ± 30 kHz prema naponu smetnji treba biti S/N ³
56 dB, mjereno bez psofometrijskog filtra, i S/N ³ 60
dB, mjereno s psofometrijskim filtrom (slika 7.a).

b) Amplitudna modulacija - sinkrona

Dopuštena razina sinkrone amplitudne modulacije uzrokovana
frekvencijskom modulacijom odašiljača zvuka s frekvencijom
od 500 Hz i devijacijom od ± 50 kHz mora biti ispod
razine 100% amplitudne modulacije za najmanje 34 dB. Mjerenje
se izvodi s uključenim sklopom za isticanje visokih zvučnih
frekvencija.

c) Amplitudna modulacija - asinkrona

Dopuštena razina asinkrone amplitudne modulacije uzrokovana
frekvencijskom modulacijom odašiljača zvuka sa signalom
smetnje mora biti ispod razine 100% amplitudne modulacije za najmanje
46 dB. Mjerenje se izvodi s uključenim sklopom za isticanje
visokih zvučnih frekvencija.

Članak 17.

SKRETNICA SLIKA/ZVUK

(1) Kada je skretnica slika/zvuk zaključena teretom njezinog
valnog otpora, prigušenje povratnog vala na ulazu za odašiljač
slike i pri isklopljenom odašiljaču zvuka smije biti:

![](dodaci/1996/1281-16.gif)

(2) Za odašiljač snage veće od 1 kW prigušenje
korisnog signala smije biti:

![](dodaci/1996/1281-17.gif)

(3) Izlaz skretnice mora se moći priključiti ili
na radnu antenu, ili na ispitni teret.

(4) Odašiljač slike i odašiljač zvuka
moraju se moći, zaobilazeći skretnicu, neposredno
priključiti na priključnice radne antene ili priključnice
ispitnog tereta (umjetna antena).

VI. RADNI I ISPITNI UVJETI

Članak 18.

(1) Zahtjeve postavljene u ovom pravilniku u vidu normi televizijski
odašiljač treba ispunjavati pri radu i/ili ispitivanju
u svakoj točki unutar ovdje određenih propisanih i
skrajnjih uvjeta.

(2) Propisani radni i ispitni uvjeti:

- temperatura okruženja: 15°
C do 30° C

- mrežno napajanje: napon: U0 + 6% / - 10%

frekvencija: 50 Hz ± 2%

izobličenje: £ 10%

(U0 = nazivni jednofazni ili trofazni napon u skladu s naznakom
proizvođača)

- nadmorska visina: £ 2 000
m

- vrijeme zagrijavanja: 30 min

- vlažnost: £ 90% relativne
vlažnosti bez kondenzacije i na višim temperaturama
od temperature okruženja

(3) Skrajnji radni i ispitni uvjeti:

- temperatura okruženja: 5°
C do 40° C

- mrežno napajanje: U0 + 6% / - 10%

(4) Najviša dopuštena jakost električnog polja:

do 10 V/m (unutar VHF- i UHF-područja).

![](dodaci/1996/1281-18.gif)

![](dodaci/1996/1281-19.gif)

![](dodaci/1996/1281-20.gif)

![](dodaci/1996/1281-21.gif)

![](dodaci/1996/1281-22.gif)

VII. IZVEDBA, ZAŠTITNE MJERE, DOKUMENTACIJA

Članak 19.

(1) Izvedba

Televizijski odašiljač treba biti izveden tako da
se može ugoditi na svaki kanal u frekvencijskim područjima
I, III ili IV/V. Ako to nije moguće, potrebno je to posebno
naznačiti.

(2) Mjerna mjesta

Odašiljač mora imati posebno izvedena i lako dostupna
mjerna mjesta, i to:

a) VF-mjerna mjesta c) RF-mjerna mjesta

b) MF-mjerna mjesta d) AF-mjerna mjesta

a) VF-mjerna mjesta:

- Trebaju biti predviđena, po izboru, na svakom VF-ulazu ili
iza VF-ulazne preklopke, kao i na ulazu u modulator.

- Povratno djelovanje VF-mjernih mjesta na tijek signala, u rasponu
od kratkog spoja do praznog hoda, ne smije biti veće od
1%.

- Izlazni napon mora se moći namjestiti na vrijednost 1V
( 1%  ± BVPS, pozitivno), na otporu od 75 W.

- Odstupanje amplitude od uzornog tijeka u frekvencijskom području
do 5 MHz ne smije biti veće od ± 0,1 dB.

- Linearnost mora biti ± 0,98, a zakret faze manji od
1°.

b) MF-mjerna mjesta:

- MF-mjerna mjesta trebaju biti:

  - na izlazu pojasnog filtra ostatka bočnog
pojasa (VSB-        filtar),

  - na izlazu korektora prolaznog vremena,

  - na izlazu zadnjeg MF-stupnja.

- Napon MF-mjernih mjesta mora biti 100 mV ± 1 dB.

- Prigušenje povratnog vala mora biti veće od 26 dB.

- Frekvencijski tijek amplitude ne smije imati promjene veće
od 0,02 dB/MHz.

- Mjerno mjesto MF-oscilatora treba imati izlazni napon ³
100 mV na 50 W.

c) RF-mjerna mjesta:

- RF-mjerna mjesta trebaju biti:

- na izlazu svakog zasebnog stupnja odašiljača slike,

- na izlazu svakog zasebnog stupnja odašiljača zvuka,

- na izlaznom stupnju odašiljača slike,

- na izlaznom stupnju odašiljača zvuka,

- na izlazu skretnice slika/zvuk,

- na izlazu zadnjeg stupnja zajedničkog odašiljača
slika-zvuk.

- RF-mjerna mjesta pojačala > 5W izvedena su kao mjerna
mjesta usmjernih sprežnika s prigušenjem usmjeravanja
> 30dB. Efektivni napon na Z = 50 W
mora biti 0,5V ± 1dB.

- Prigušenje povratnog vala mora biti ³
30 dB.

- Mjerno mjesto na izlazu odašiljača mora imati prigušenje
usmjerenja ³ 34 dB, a prigušenje
povratnog vala > 32 dB.

- Odašiljač slike treba pri radu sa stalnom snagom,
bez modulacije, davati na izlazu snagu jednaku onoj na razini
potiskivanja.

- RF-mjerna mjesta pojačalnih stupnjeva od 1W do 5W moraju
imati prigušenje povratnog vala > 23 dB. Izlazni napon
mora biti 0,5V± 3 dB.

- Frekvencijski tijek amplituda ne smije imati promjene veće
od 0,05 dB/MHz u frekvencijskim područjima I i III, a u
frekvencijskom području IV/V promjene ne smiju biti veće
od 0,025 dB/MHz.

- Mjerno mjesto na izlazu RF-oscilatora treba imati izlazni napon
³ 100 mV na 50 W.

d) AF-mjerna mjesta:

- Odašiljač mora imati priključnicu za svaki
ulaz kanala zvuka, kao i na svakom ulazu u modulator.

(3) Daljinski nadzor i upravljanje

TV-odašiljač nazivne snage 1 kW i veće mora
imati mogućnost daljinske dojave, nadzora i upravljanja.

(4) Pokazatelji pogonskih vrijednosti

Odašiljač treba imati:

a) pokazatelje snage,

b) pokazatelje prigušenja povratnog vala.

a) Pokazatelji RF-snage za sliku i zvuk (za odašiljače
snage 1 kW i veće):

Izlazne snage zajedničkih slika-zvuk stupnjeva pojačanja
moraju se moći očitati odvojeno za sliku i za zvuk:

- Pokazatelj vršne snage ovojnice (sinkrosnaga) u izlaznom
stupnju slike.

Očitanja do 25% nazivne snage trebaju biti moguća.

Napomena: Utjecaj sadržaja slike na pokazivanje snage
ne smije biti veći od 4%.

- Pokazatelj snage zvuka na izlaznim stupnjevima zajedničkog
pojačanja za sliku i zvuk s dopuštenim odstupanjem
± 10% od nazivne snage.

- Pokazivanje nazivne snage 1. nositelja zvuka mora biti s točnošću
± 0,2 dB.

- Pokazivanje zbroja snaga oba nositelja zvuka mora se jasno razlikovati
od pokazivanja nazivne snage 1. nositelja zvuka.

b) Pokazatelji prigušenja povratnog vala:

- Pokazatelj na izlazu skretnice slika/zvuk s kojim se može
mjeriti vrijednost prigušenja do 32 dB.

- Po jedan pokazatelj na izlazu odašiljača slike i
odašiljača zvuka s kojima se može mjeriti prigušenje
povratnog vala između 30 dB i 14 dB, s obzirom na nazivnu
snagu odašiljača.

Točnost očitanja treba bit veća od 3 dB.

(5) Dokumentacija

Uz TV-odašiljač treba biti sljedeća tehnička
dokumentacija:

- Zapisnik o primopredaji koji sadrži rezultate mjerenja
temeljnih svojstava odašiljača, usporedivo s onima
koje navodi proizvođač opreme;

- Zapisnik o godišnjem tehničkom pregledu - provjeri
tehničkih svojstava koja moraju biti u skladu sa zapisnikom
o primopredaji i s ovim pravilnikom (članak 36. stavak
1. Zakona o telekomunikacijama);

- Opis, rukovanje i održavanje;

- Električne sheme i izvedbene sheme spajanja;

- Popis svih dijelova, elemenata i sklopova;

- Popis preporučenih pričuvnih dijelova sa svim
podacima za njihovu dobavu;

- Mjere zaštite uređaja, osoblja i okoliša.

VIII. PRIJELAZNE I ZAVRŠNE ODREDBE

Članak 20.

(1) Sastavni dijelovi ovog pravilnika su Dodatak 1 - Televizijski
kanali i Dodatak 2 - Izvješće o ispitivanju.

(2) Ovaj pravilnik stupa na snagu osmi dan od dana objave u "Narodnim
novinama".

Klasa: 611-01/96-02/60

Urbroj: 530-07-96-3

Zagreb, 29. srpnja 1996.

D1.2. POMAK FREKVENCIJE NOSITELJA SLIKE

1.2.1. Dodijeljena frekvencija nositelja slike je zbroj nazivne
frekvencije nositelja slike i frekvencijskog pomaka izraženog
u dijelovima horizontalne frekvencije fH prema Tablici D1.2.:

Tablica D1.2.

1.2.2. Ako nije posebno naglašeno u Planu dodjele (Stockholm
61), frekvencija nositelja zvuka pomaknuta je za isti iznos kao
i frekvencija nositelja slike.

1.2.3. Kada se radi o normalnom pomaku (normalni offset), zahtijeva
se da frekvencija izračenog signala odašiljača
ne odstupa za više od 500 Hz od dodijeljene frekvencije.

1.2.4. Kada je riječ o preciznom pomaku frekvencije nositelja
(precizni offset), tada granice odstupanja frekvencije izračenog
signala moraju biti ±1 Hz s obzirom na dodijeljenu frekvenciju.

1.2.5. Odstupanje horizontalne frekvencije fH je kao u Tablici
1, točka 3., ovog pravilnika (±0,0001%).

Napomene:

1 Izvješće o ispitivanju radi se pri tehničkom
prijamu opreme - TV-odašiljača.

  Ispitivanja prema točkama 7(6), 7(7), 9(1)
i 9(2) nije potrebno provoditi. Dovoljna je provjera odgovarajućih
podataka u izvješću o ispitivanju (test report) koje
se prilaže uz zahtjev za tipsko odobrenje (type approval).

2 Pri godišnjim redovnim tehničkim pregledima
značajke opreme provjeriti prema svim točkama, osim
točaka 5(2), 5(3), 7(6), 7(7), 7(9), 9(1), 9(2), 10(2),
10(3), 10(4), 16(2), 17(1) i 19(2).

Ministar

pomorstva, prometa i veza

mr. Željko Lužavec, v. r.

![](dodaci/1996/1281-23.gif)

![](dodaci/1996/1281-24.gif)

![](dodaci/1996/1281-25.gif)

![](dodaci/1996/1281-26.gif)

![](dodaci/1996/1281-27.gif)

![](dodaci/1996/1281-28.gif)

![](dodaci/1996/1281-29.gif)

---

![](dodaci/1996/TipkaPočStr.GIF)
![](dodaci/1996/TSluzGl.GIF)
```

Pravilnik, NN 66/1996-1281
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)